François-Xavier Donzelot

François-Xavier Donzelot (født 7. januar 1764 i Mamirolle i Frankrike, død 11. juni 1843 i Ville-Evrard i Frankrike) var fransk offiser under revolusjonskrigene, Napoleonskrigene og slaget ved Waterloo. François-Xavier Donzelot avsluttet sin militære karrière som divisjonsgeneral (fransk: Général de division).

Liv og karrière

Bakgrunn
François-Xavier Donzelot var sønn av offiseren François Donzelot og hans hustru Jeanne-Baptiste Maire.

Miliræret
I 1785, 21 år gammel, vervet han seg i militæret og begynte tjeneste i regimentet Royal-La Marine. I 1792 ble han fenrik (fransk: sous-lieutenant) og året etter, i 1793 ble han utnevnt til løytnant og tjenestegjorde i den franske Rhin-arméen under general Jean-Charles Pichegru. Hans innsats var så bra at han året etter ble adjutantgeneral (fransk: Adjudant-général).

I 1797 ble Donzelot såret og ble sendt tilbake til Frankrike, der ble han kjent med Napoléon Bonaparte og meldte seg frivillig til hans felttog i Egypt. Donzelot kjempet i slaget ved Pyramidene 21. juli 1798, i slaget ved Sédiman 7. oktober 1798 og ved Heliopolis 20. mars 1800. Han utmerket seg flere ganger og ble i mars 1801 utnevnt til general. Den  31. august 1801 ledet Donzelot den franske delegasjonen som i møte med britene i Alexandria avtalte overgivelsen av de franske troppene.

Etter å ha vendt tilbake til Frankrike og etter noen administrative oppgaver ble han tilordnet staben til marskalk Louis-Alexandre Berthier, keiser Napoléons stabssjef. Etter freden i Tilsit den 7. juli 1807 ble De joniske øyer overført fra Russland til Frankrike og en fransk ekspedisjonsstyrke ble satt i land på Korfu. Donzelot ble beordret som guvernør for øyene og hadde stillingen fra 1808 til 1814, øyene ble overgitt etter Napoléons fall og eksil til Elba.

Under De hundre dagene (Napoléons flukt fra Elba og andre abdikasjon) i 1815 meldte  Donzelot seg til tjeneste og fikk kommando over 2. infanteridivisjon i nordarméen. Med sin styrke deltok han i slaget ved Waterloo og deltok på ettermiddagen i erobringen av den viktige gården La Haye Sainte.

Guvernør
I 1818 ble Donzelot av kong Ludvig XVIII av Frankrike utnevnt til guvernør over Martinique i fransk Vest-India (dagens Karibia), en stilling han hadde inntil 1826. 

Tilbake i Frankrike flyttet han til slottet Château de Ville-Evrard nær sitt hjemsted Neuilly-sur-Marne, hvor han døde den 11. juni 1843.

Referanser

Litteratur 

 
 
 
 
 
 
 
 
 
 
 
 
 
  
 
 Estate of François-Xavier Donzelot at the Bavarian State Library

Eksterne lenker 
 
 Om François-Xavier Donzelot, fra napoleon-monuments.eu (fransk)

Franske generaler
Personer fra Napoleonskrigene
Personer fra departementet Doubs
Æreslegionen
Fødsler i 1764
Dødsfall i 1843